
Waa Maxay Valentine's Day(Maalinta Jacaylka) 

(Maalinta Jacaylka) 14th February, Taariikhda iyo Sharciyadda Islaamiga. 

Horudhac 

Waxaa nagu soo socota maalinta 14 ka February oo loo yaqaanno Maalinta Valentine oo 
ay dadku u yaqaanaan "Maalinta Jacaylka Aduunka" ama Valentine's Day . Dalalka reer 
galbeedka maalintaas waxaa lees dhaafsadaa fariimaha jacaylka xambaarsan dadka is 
jecelna way isla xiriiraan ayagoo muujinaya in lajoogo maalin ku wayn Jacaylka ayna 
qasab tahay qof walba oo wax jecel in maalintaas laga dareemo. Waxay u arkaan inay 
tahay maalintii uu dhashay jacaylka! ama uu xornimadiisii helay sidaa darteedna ay 
waajib tahay in la xuso oo xushmadeeda lasiiyo. 

Maqaalkan waxaan ku sharixi doonaa waxa uu yahay Valentine's iyo halka uu ka soo 
bilowday iyo diintu waxa ay ka qabto. 

Taariikhda Valentine's Day 

Maalintaas waxay bilaabatay xilligii boqortooyada Romans-kii hore, 14 ka Ferbruary 
waxay u ahayd maalin ay weyneeyaan Juno oo ahayd boqoradda Ilaahyada Romans-ka. 
Waxay kaloo u aqoonsanaayeen Juno Ilaaha haweenka iyo guurka ' . Maalinta ku xigta oo 
ah 15 a February waxaa bilowda xuska Lupercalia oo isna ahaa wax ay caabudi jireen. 

Romanku waxay aaminsanaayeen in Lupercalia uu yahay Ilaah mararka qaarna waxay 
ugu yeeri jireen Ilaah Faunus " . 

Nolosha wiilasha iyo gabdhaha waa ay kala fogayd xilligaas. Dabaaldagidda Lupercalia 
intuusan bilaaban saacado kahor ayaa magacyada gabdhaha Roman-ka waxaa lagu qori 
jiray warqado sanduuq ayaana lagu ridi jiray si loo xusho waqtiyaa nasiib ahaan. 
Wiilasha dhalinyarada ah dooran jireen gabadha ay nasiibka u helaan waxayna haysan 
jireen inta uu socdo dabaaldagaas. Waxaa laga yaabaa in ay ilmo ka dhex dhashaan 
wiilashi iyo gabdhihii habeenadaas isla tumanayay ayadoo laga yaabo inay kadib is 
jeclaadaan ama is guursadaan, sanad walbana mid cusub ayaa la qaadan jiray. 

Boqortooyadaas oo la oran jiray boqorkeeda Emperor Claudius II ee Roma wuxuu gali 
jiray dagaallo dhiig badan uu ku daato. Boqor-ka Claudius wuxuu ku dhibanaa in uu helo 
askar si uu u xoojiyo ciidankiisa iyo dagaallada uu galayo. Wuxuu rumaysnaa in aysan 
nimanka Romans-ka aynan rabin in ay ka tagaan jeceelkooda iyo qoysaskooda. Boqorkii 
Claudius wuxuu ka joojiyay Boqortooyadii Rome guurkii oo dhan wuxuuna mamnuucay 
in la is guursado si ninku uunan u yeelan qof uu ku xirnaado badalkeedana sida dabaal 
daggii Lupercalia ay iskula raaxaystaan ragga iyo dumarka guurkuna uu meesha kaboxo. 



1 Cass R. Sandak (1990), Valentine's Day. Pg.6 
Smith, Dictionary of Greek and Roman Antiquities, s.v. "Lupercus" 

Valentine xilligaas wuxuu qaatay diinta Kirishtanka xilli Rome ay ka talinaysay 
dowladdii Claudius II,waxayna caabudi jireen ilaahyo ay sameesteen iyo asnaam. 
Valentine waxaa lasheegaa in ay dowladu xirtay xiligaas kadib markuu qaatay diinta 
Kirishtanka 3 . 

Valentine iyo Saint Marius waxay taageereen dhibanayaashii Kirishtanka (Christian) 
ahaa oo loo diiday guurka, dhowr qofna si qarsoodi ah ayay isugu dareen. Arintaas 
daraadeed ayaa Saint iyo Valentine loo xiray waana la garaacayay ilaa uu ka dhinto 
Valentine, waxayna u yaqaanaan Kirishtanku "Shahiidki Jacaylka". 

14th February ayaa waxaa dhintay Valentine. Waqti kadib taariiqdaas Rome waxay ka 
noqotay mid khaas ah oo laxuso sanadwalba bisha February (Lupercalis), waana la 
faafiyay ayadoo lagu waynaynayo Wadaadkoodi Valentine oo sheegaan inuu u Shahiiday 
jacaleyka dartiis iyo Ilaahoodi Lupercalis oo isna laxusi jiray maalinta xigta, habeenka ka 
horeeyana oo 14 ay tahay bisha February waxaa la qeybin jiray gabdhaha si ay ugu 
dabaal dagaan. 

Sababta ay u xusayaan waxaad ka fahmi kartaa taariiqda aan kor kusoo sheegnay iyo 
dhacdooyinku sidii ay u dheceen. Waxaana sababahaas kamid ah: 

• Ilaahoodi Lupercalis oo maalintiisa dabaaldaga ahayd galabta 14ka February iyo 
maalinta xigta, gabdhaha iyo wiilashuna ay xor isku ahaayeen ninkuna uu wadan 
jiray gabadha usoo baxda si uu ula raaxeesto Ilaahoodaas daraadiis. 

• Sababta labaadna waa ninkii Valentine oo maalinkaas 14aad ka shahiiday kaasoo 
ahaa Shiiqoodi isla markaana ka xoreeyay mamnuucidii guurka laga mamnuucay 
Rome xilligaas. 

Baadariga Pope Galasius ee Madahabta Kirishtanka ee Protestan (Protestant Christian 
Church) ee Rome ayaa sanadki 496m markii ugu horeysay taariikhda si toos ah u 
dooratay ama aqoonsaday Valentine's Day (Maalinta Jacaylka) in la dabaaldago sanad 
walba 14 th February. 

Ciida Valentine Yaa Xa U Leh 

Wax waliba waxay leeyihiin asal iyo meel ay ka yimideen, dunida maanta wadan walba 
maalin ayuu u dabaal dagaa sida Somalia ay ugu dabaal dagto 26ka Jun ama Ida Luulyo 
oo ah maalmihii xornimada, sidaas oo kale Mareykanka (USA) waxay u dabaal dagaan 
4ta Luulyo (4th July) oo ah maalinta xornimadooda. Ma is waydiisay maxaa 4ta Luulyo 
looga dabaal dagi la'yahay Somalia ama ay Mareykankuba u dabaal dagi la'yihiin Ida 
Luulyo? Sababtu waa qola walba waxay leedahay maalin u gaar ah oo ay xushmeeyaan 
sida uu Islam-kuba u leeyahay maalmo u gaar ah Kirishtan4iuna u leeyahay maalmo 
gooni u ah. 



British Broadcast Corporation website, Christianity Religion. Saint Valentine 

Maxay Diintu Ka Qabtaa Xuska Valentine's Day 

Waxaa layaab ah in manta dad Muslimiin ah ay xusayaan maalintii Gaalada u waynayd 
asal ahaanna ka timid Baadari Christan ah geeridiisa iyo wax ay caabudi jireen Roman kii 
hore! !. "Waxaad galaysaan meet walba oo ay galaan xataa god" sidaa waxaa ahaa 
xadiiski Nabi Muxammad SCW. Waa sax oo waxaan galaynaa meel walba oo ay galaan 
waxaana samaynaynaa wax walba oo ay gaaladu sameeyaan, xataa waxaan la galnay 
maalmihii iyo xusaskii ay ku waynaynayeen dad ama wax ay caabudi jireen. 

Bal iswaydii annagu waxaa marwalba waynaynaa Nabi Muxammad SCW oon xusnaa ee 
gaaladu mana raaceen oo manala wayneeyaan Nabigeenna Muxammad SCW? waa 
maya! !. Haddii ay maya tahay annaga maxaa nahelay hadii aan Islam nahay, oo maxaan 
gaalada iyo Mushrikiinta ugu dabaal dagaynaa? 

Waxaa lawaydiiyay culimada iyo shuyuukhda Islamka su'aasha ah: waa maxay xukunka 
dabaaldaga Maalinta Jacaylka (Valentine Day) iyo in la'iibiyo waxyaalaha ciidaas loo 
isticmaalo? Waxay ku jawaabeen sidan: 

Kitaabka, Sunnada iyo Culimadi Salafka intaba waxay daliilinayaan ama 
cadeynayaan in Islamku uu leeyahay laba ciid oo ah Fitri iyo Adxa, wixii kasoo 
hara ciidahaas waa bidco aynan u banaanayn Muslimiita inay ka qayb qaataan, 
muujiyaan ama ay ku farxaanba "qofkii tallaaba xadka Ilaahay naftiisa ayuu 
dulmiyay ". Waxaa intaas dheer tan inay tahay ciid ay gaalo sameysatay taasna 
waa danbi loo geeyay danbi kale. Waxaa ku jira gaalo isku ekeysiin iyo wali 
kadhigasho Ilaahna taas wuu ka reebay Mu'miniinta, Nabi Muxammad SCW isna 
wuu cadeeyay wuxuuna yiri "Qofki isku ekeysiiyaa ummad iyaga ayuu ka mid 
yahay" ciida jacaylkana waa nooca lasheegay; waana ciid sanam caabud iyo 
Kirishtan, qof Muslim ahna uma banaana inuu ka qaybqaato. 

Waxaa kaloo qofka Muslimka ah ka xaaraam ah inuu caawimaad ka geesto 
ciiddaas ama ciidaha kale ee gaaladaba nooc walbaba sida ka cunida, cabida, 
gadashada, iska gadidda, u sameynta, hadiyaynta, la xiriirka ama ogaysiinta dadka 
kale wax khuseeya ciidaas ama ciidaha kale ee gaalada. Ilaah wuxuu Quraanka ku 
yiri { ^\^sS\ x,^ illl o| *UI \3su\3 c^3^3 pty\ ^_J& \^3^6 % &$6d\3 ~jA\ l _ r lc l^li^ } . 

Ma banaana dabaaldaga ciidan bidcada ah sharcigana wax asal ah kuma lahan sharciga 
waxayna soo galaysaa xadiiski Nabiga SCW ee ahaa: ( $g> <*io ^uJ L> \is> U^ol ^i oa>1 o° 

■>j ) "Qofkii ku dara arinkeenan wax aanan ku jirin waa celis" micnaha 
qofkaas. (Waxaa soo saaray Bukhari iyo Muslim) 

Allaah SW wuu uga digay Mu'miniinta dhaqanka gaalada oo idil sida uu Qur'aanka 
kariimka kuleeyahay { oAll? Is^J ^3 j^SJf ~c# Jjj &3 M ^'A fi^ts& s^S^ ol \s£>\c "chM ot p3\ 



Qur'aan Al-Kariim, Suuratul Maa'idah, 2 
Fatwooyinka Guddiga Joogtada, fatwa 21203 
Qur'aan Al-Kariim, Suuratul Xadiid, 16 

Valentine Day Waa Ciid: Kirishtan ama Sanam-caabud(Mushrikiin) 

Waxaa lawaydiiyay baadari Kirishtan ah su'aal ahayd: ciidda Valentine's Day ma sanam 
caabud baa? maalinkaasna mayahay ciid Kirishtan sax ah? Wuxuuna ku jawaabay: haa, 
waa ciid ama dabaaldag sanam caabud ah, sida dhabta ahna maalinkaas waxaa loo dabaal 
dagaa ciidda Ilaaha Jacaylka ee Romanka. 7 

Dhanka kale Pagan Calendar -ka(Jadwal-taariikhiga Sanam-caabud-ka) bogiisa uu ku soo 
bandhigo taariikhda sanad walba ee ciidaha iyo xusaska muhiimka u ah waxaa ugu jirta 
wax loo yaqaan Feast of Vali, St. Valentine's Day (ama waliimada Vali, Maalinta 
Jacaylka) oo ku beegan 14 ka February. Taasi waxay ku tusaysaa inay tahay maalin u 
tirsan sanam-caabudka oo ay xusaan una xoola qalaan Vali. g 



Gunaanad 

Waxaas oo idil waxay ku tusayaan in qof Muslim ah uusan shaqo ku yeelan karin ciida 
Maalinta Jacaylka Aduunka, sidaas darteed waxaa waajib nagu ah inaan iska ilaalino 
kaqeyb qaadashada ciidahan oo kale oo dadkeena ay fududeestaan laakiin ay yihiin wax 
aanan sahlanayn kana soo horjeeda dhaqanka iyo sunnada Nabigeenna SCW dhamaan 
culimada Islamkana waxay isku raaceen inay tahay xaaraam. 

Waxaa kale oo nasaaran inaan qof walba oo Muslim ah oo aanan aqoon u laheyn 
arimahan oo kale sidaasna ku dhex galay danbigaas aan u sheegno ugana digno qatarta ku 
sugan in loo dabaaldago sanam ay gaaladu caabudaan. Diinteenu waxay nafaraysaa inaan 
wanaaga is farno xumahana aan iska reebno waana waxa aan uga duwannahay 
ummadaha kale loona baahanyahay in ladabaqo. 



Qore: 

Mohamed A. Abdi 
February 13, 2010 



Les Turvey, Bilblestudy.org, Is Valentine's Day Christian? 
Pagancalendar.co.uk, February 2010 

